નડિયાદ શહેરના સાવલિયા પમ્પીંગ સ્ટેશન નજીક પ્રવિણભાઈ વાસુદેવભાઈ શ્રીમાળી રહે છે. તે પોતાની ઈકોવાનમાં નાના બાળકોને સ્કૂલમાં લેવા-મૂકવા જવાનો ધંધો કરે છે. પ્રવિણ દરરોજ નાના બાળકોને વાનમાં સ્કૂલમાં બાળકોને મૂકવા તથા લેવા જતો હતો. તે દરમિયાન એક નાની ૭ વર્ષની બાળકીને પીજરોડ પર વાનમાં એકલી બેસાડી તેની સાથે શારીરિક છેડછાડ કરતો હતો. આ હવસખોર પ્રવિણ બાળકીને ધમકી આપતો હતો કે જો તું આ વાત કોઈને કહીશ તો તને રસ્તામાં ઉતારી દઈશ. જેથી આ બાળકી પારેવાની માફક ગભરાતી હતી. દરમિયાન આ બનાવની જાણ બાળકીએ પોતાના માતા-પિતાને કરતાં તેઓ ગભરાઈ ગયા હતા. તેઓએ પ્રવિણના ઘરે જઈ તેને ઠપકો કરતાં આ હવસખોરે ઉપરથી બાળકીના પરિવારજનોને અપશબ્દો બોલી એટ્રોસિટીના ગુનામાં ફસાવી દેવાની ધમકી આપી હતી. આ બનાવ સંદર્ભે બાળકીના વાલીની ફરિયાદના આધારે શહેર પશ્ચિમ પોલીસે પ્રવિણ શ્રીમાળી વિરૂદ્ધ ગુનો નોંધી વધુ તપાસ પી.આઈ સી.જી.રાઠોડ ચલાવી રહ્યા છે.